Държавен вестник, бр. 38, 2021 г., стр. 68

СТР.  68	
Д Ъ Р Ж А В Е Н  В Е С Т Н И К 	
БРОЙ  38
 
83 
7.8.5    Вентилационна система 
7.8.5.1 За помещенията от специална категория и ро-ро помещенията се осигурява ефективна 
електрическа вентилационна система, която може да осигурява най-малко 10 смени на въздуха 
на час по време на плаване и 20 смени на въздуха на час на кея по време на операциите по 
товарене и разтоварване на превозните средства.  Системата за тези помещения е напълно 
отделена от други вентилационни системи и работи постоянно, когато там има превозни 
средства.  Вентилационните тръби, които обслужват помещенията от специална категория и ро-
ро помещенията и могат ефективно да се затварят херметически, са отделни за всяко такова 
помещение.  Системата следва да може да се управлява от място извън тези помещения. 
7.8.5.2  Вентилацията не допуска наслояване на въздуха и образуването на въздушни ями. 
7.8.5.3   В работното отделение се осигуряват средства за сигнализиране на всяка загуба или 
намаляване на необходимия вентилационен капацитет. 
7.8.5.4  Осигуряват се средства за бързото спиране и затваряне на вентилационната система в 
случай на пожар, като се отчитат атмосферните и морските условия. 
7.8.5.5  Вентилационните тръби, включително клапаните, са изработени от стомана или друг 
еквивалентен материал. Тръбите, разположени в обслужваното помещение, могат да бъдат 
изработени от незапалими материали или материали за ограничаване на пожари. 
7.8.6    Шпигати, изпомпване на трюма и дренаж 
Поради опасност от сериозно нарушаване на устойчивостта в резултат от натрупване на големи 
количества вода на палубата или на палубите вследствие от работата на стационарната система 
за разпръскване на вода под налягане, шпигатите се разполагат по начин, при който осигуряват 
бързото изпускане на тази вода зад борда.   Като алтернатива се осигурява помпено-дренажно 
съоръжение в допълнение към изискванията на глава 10.   Когато е необходимо да се поддържа 
водонепроницаемост или устойчивост на атмосферни влияния, в зависимост от случая, 
шпигатите се разполагат така, че да могат да се активират от място извън защитеното 
помещение. 
7.8.7    Предпазни мерки срещу възпламеняване на запалими пари или течности 
7.8.7.1 На всяка палуба или платформа, ако има такава, на която се пренасят превозни средства 
и на която може да се очаква да се акумулират взривоопасни пари, с изключение на 
платформите с размери на отворите, позволяващи пропускането на петролни газове надолу, 
оборудването, което може да представлява източник на възпламеняване на запалими пари, и 
по-специално, електрическото оборудване и окабеляване, се монтира на най-малко 450 mm над 
палубата или платформата.   Електрическото оборудване, монтирано на повече от 450 mm над 
палубата или платформата, е закрито и обезопасено, за да се предотврати изхвърчането на 
искри.  Въпреки това, ако монтирането на електрическо оборудване и окабеляване на по-малко 
от 450 mm над палубата или платформата е необходимо за безопасната експлоатация на 
плавателния съд, такова електрическо оборудване и окабеляване могат да бъдат инсталирани, 
при условие че са от тип, одобрен за използване в условията на взривоопасна смес от петрол и 
въздух. 
7.8.7.2  Електрическото оборудване и окабеляване, които са разположени в смукателна 
вентилационна тръба, са от тип, който е одобрен за използване в условията на взривоопасна 
смес от петрол и въздух, а изпускателният отвор от всяка смукателна тръба е разположен на 
безопасно място, като се вземат предвид други възможни източници на възпламеняване. 
 
84 
7.8.7.3  Ако са осигурени помпени и дренажни съоръжения, трябва да се гарантира, че: 
.1 
водата, смесена с петрол или с други запалими вещества, не се оттича към 
машинните отделения или другите помещения, където може да има източници на 
възпламеняване; и 
.2 
електрическото оборудване, монтирано в резервоари или други компоненти на 
дренажната система, е от тип, подходящ за използване в условията на 
взривоопасни бензинови/въздушни смеси. 
7.8.8    Открити ро-ро пространства 
7.8.8.1  Откритите ро-ро пространства трябва да отговарят на изискванията, посочени в 7.8.1.1, 
7.8.2, 7.8.3, 7.8.4 и 7.8.6. 
7.8.8.2  За частите от ро-ро пространството, които са напълно открити отгоре, не е необходимо 
да се спазват изискванията, посочени в 7.8.2, 7.8.3.1 и 7.8.6.  Поддържа се обаче непрекъснат 
противопожарен патрул или система за наблюдение с камери. 
7.9       Разни 
7.9.1    За сведения на капитана и офицерите на плавателния съд има постоянно изложени 
планове за борба с пожарите, които ясно показват следните позиции за всяка палуба:  
пунктовете за управление, секторите на плавателния съд, които са оградени от 
пожароустойчиви отделения, заедно с подробности за противопожарната сигнализация, 
системите за откриване на пожари, спринклерните инсталации, стационарните и преносимите 
пожарогасителни устройства, средствата за достъп до различните отделения и палуби на 
плавателния съд, вентилационната система (включително данни за органите за управление на 
основния вентилатор, местоположението на клапаните и идентификационните номера на 
вентилаторите, обслужващи всеки от секторите на плавателния съд), местоположението на 
международната брегова връзка, ако има такава, и местоположението на всички средства за 
управление, посочени в 7.5.3, 7.6.2, 7.7.1 и 7.7.3.1.  Текстът на тези планове е на официалния 
език на държавата на флага.   Ако използваният език или езици не са английски, френски или 
испански, се включва превод на един от тези езици. 
7.9.2    Комплект от копия на плановете за борба с пожарите или книжка, съдържаща такива 
планове, се съхранява на ясно маркирано водонепропускливо затворено място извън откритата 
палуба в помощ на наземните пожарогасители. 
7.9.3    Отвори в пожароустойчиви отделения 
7.9.3.1 С изключение на всички люкове между товарните помещения, помещенията от 
специална категория, ро-ро, складовите и багажните помещения и между тези помещения и 
откритите палуби, всички отвори се оборудват с трайно прикрепени механизми за затваряне, 
които са поне толкова устойчиви на пожари, колкото отделенията, в които са разположени. 
7.9.3.2  Всяка врата следва да може да се отваря и затваря от всяка страна на вертикалната 
преграда само от един човек. 
7.9.3.3  Противопожарните врати в зоните с висок риск от пожар и стълбищните заграждения 
отговарят на следните изисквания: 
.1 
Вратите са самозатварящи се и могат да се затварят на противоположен на 
затварянето наклон от 3,5°.  Приблизителното време за затваряне на шарнирните 
врати е не повече от 40 секунди и не по-малко от 10 секунди от момента на